《野人致枸杞青蒿》
宋代·刘敞

味薄时共笑，野人犹相高。春田有馀暇，馈我杞与蒿。

酌酒谢其意，采之亦诚劳。城中多好事，过半称贤豪。

杯肴具五鼎，珠玉轻一毫。将之献门下，皆有千金褒。

何故背此计，而反从吾曹。淡泊徒自乐，膏芗未能叨。

信知老农美，颇欲耕东皋。因閒有馀力，从尔观芟薅。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。